text: इनमें शामिल हैं लड़ाकू विमान, मीडियम लिफ्ट ऐंड यूटिलिटी हेलिकॉप्टर, युद्धपोत, लैंड कॉम्बैट वीइकल, मिसाइल सिस्टम्स, गन सिस्टम्स, छोटे हथियार, विस्फोटक, निगरानी प्रणाली, इलेक्ट्रॉनिक वॉरफेयर (EW) सिस्टम्स और रात में लड़ाई में मदद करनेवाले साजोसामान आदि। भारत सरकार की नीति में दूसरे मित्र देशों की मांगों को पूरा करने की बात भी शामिल है। पॉलिसी के मसौदे के मुताबिक डिफेंस इंडस्ट्रीज को लाइसेंस देने की प्रक्रिया को उदार बनाया जाएगा और लाइसेंस के लिए जरूरी आइटम्स की समीक्षा कर कम किया जाएगा।